CELEX: 32005D0746
Language: sk
Date: 2005-10-20 00:00:00
Title: 2005/746/ES: Rozhodnutie Komisie z 20. októbra 2005, ktorým sa mení a dopĺňa rozhodnutie 2004/452/ES o zozname subjektov, ktorých výskumní pracovníci majú na vedecké účely prístup k dôverným údajom [oznámené pod číslom K(2005) 4026]   (Text s významom pre EHP)

25.10.2005   
            
            
               SK
            
            
               Úradný vestník Európskej únie
            
            
               L 280/16
            
         
      ROZHODNUTIE KOMISIE
   
   z 20. októbra 2005,
   ktorým sa mení a dopĺňa rozhodnutie 2004/452/ES o zozname subjektov, ktorých výskumní pracovníci majú na vedecké účely prístup k dôverným údajom
   [oznámené pod číslom K(2005) 4026]
   (Text s významom pre EHP)
   (2005/746/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 322/97 zo 17. februára 1997 o štatistike Spoločenstva (1), a najmä na jeho článok 20 ods. 1,
   keďže:
   
               (1)
            
            
               Cieľom nariadenia Komisie (ES) č. 831/2002 zo 17. mája 2002, ktorým sa vykonáva nariadenie Rady (ES) č. 322/97 o štatistike Spoločenstva so zreteľom na prístup k dôverným údajom na vedecké účely (2), je so zámerom umožniť vypracovanie štatistických záverov na vedecké účely stanoviť podmienky, na základe ktorých sa môže poskytnúť prístup k dôverným údajom zasielaným do orgánov Spoločenstva, a pravidlá spolupráce medzi Spoločenstvom a vnútroštátnymi orgánmi na uľahčenie takéhoto prístupu.
            
         
               (2)
            
            
               Rozhodnutím Komisie 2004/452/ES z 29. apríla 2004, ktorým sa ustanovuje zoznam subjektov, ktorých výskumní pracovníci majú na vedecké účely prístup k dôverným údajom (3), sa stanovil zoznam subjektov, ktorých výskumní pracovníci majú na vedecké účely prístup k dôverným údajom.
            
         
               (3)
            
            
               Cornellovu univerzitu (University of Cornell; štát New York, USA) treba považovať za subjekt, ktorý spĺňa požadované podmienky, a preto je potrebné zaradiť ho do zoznamu agentúr, organizácií a inštitúcií uvedených v článku 3 ods. 1 písm. c) nariadenia (ES) č. 831/2002.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Výboru pre štatistickú dôvernosť,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2004/452/ES sa nahrádza textom prílohy k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 20. októbra 2005
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 52, 22.2.1997, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES L 133, 18.5.2002, s. 7.
   
      (3)  Ú. v. EÚ L 156, 30.4.2004, s. 1. Rozhodnutie zmenené a doplnené rozhodnutím 2005/412/ES (Ú. v. EÚ L 140, 3.6.2005, s. 11).
   
      PRÍLOHA
      Subjekty, ktorých výskumní pracovníci majú na vedecké účely prístup k dôverným údajom
      Európska centrálna banka
      Španielska centrálna banka
      Talianska centrálna banka
      Cornellova univerzita (University of Cornell; štát New York, USA)